Missatge: Doncs és que fa moltíssims anys que em moro de ganes de treptijar algun dia el món nipó, per això voldria saber quants usuaris hi heu estat (no crec que gaires) i que m'expliqueu el que us ha agradat i el que hi ha per destacar.   QUALSEVOL EXPERIÈNCIA, eh! Encara que no sigui gaire important. Vull rebre tota la informació de Japó que pugui, evidentment de vosaltres, que d'informació a Internet sobre el país ja n'he mirat molta, i tinc molts llibres i guies de viatge que en parlen.   Però vull saber la reacció que us heu endut vosaltres, explicant també coses potser que no us han agradat, ja que en llibres i guies de viatge de Japó mai et diran les coses dolentes, sempre et vendran el país com un lloc meravellós per a viatjar-hi.   Expliqueu-me tot el que pogueu, i dieu-me els diners que us va costar el bitllet d'avió, així me'n faig una idea. (és que es diu que és una destinació molt cara)

Resposta: Amb tot allò que s'ha dit en aquest fil en tens prou. País molt recomanable, cal anar-hi. Més encara ara que el ien està molt barat. De fet, penso que les coses allà són més barates ara que quan aquí treballàvem amb pessetes.País de contrastos, de fidelitat a la tradició i passió per la tecnologia (la fan servir per qualsevol cosa).• Cura per la natura i infraestructures fantàstiques.• Educació i sensació de seguretat extremes.• Exquisideses gastronòmiques (la cuina japonesa és molt més que el sushi) i botigues de 24 hores (combini) plenes de llaminadures.• Dones amb kimono i "freakies" als barris de Tòquio.• Crits a les botigues (irasshaimase! = benvinguts!) i silenci absolut al tren.Cada dia una sorpresa, fins i tot quan portes mesos vivint-hi. I el pensament de: "De debò tot això tan perfecte és real?"